মেধাবীদের একজন ছিল ইমরান : ইসলামী ছাত্রশিবির ২৭ নম্বর দক্ষিণ আগ্রাবাদ ওয়ার্ডের সাথী চট্টগ্রাম পলিটেকনিক ইনস্টিটিউটের মেধাবী ছাত্র ইমরান। তার প্রাথমিক স্কুল ছিল সুলতান আল নাহিয়ান সরকারি প্রাথমিক বিদ্যালয় এবং পরবর্তীতে ভর্তি পরীক্ষার মাধ্যমে নাসিরাবাদ বয়েজ হাইস্কুলে ভর্তি হয়ে সেখান থেকেই জিপিএ ৪.৫৬ নিয়ে ২০১০ সালে এসএসসি পাস করে। ২০১২ সালের অক্টোবর মাসে সংগঠনের সাথী হিসেবে শপথ নেয়ার পর সদাশান্ত এই ছেলেটির সময় কেটে যেত আন্দোলনের মাঠে। তার দায়িত্ব ছিল আগ্রাবাদের ছোট পুল এলাকার ইসলাম মিয়ার ব্রিক ফিল্ড উপশাখার সেক্রেটারি। তাকে দেখা যেত কখনো কর্মীদের বাসায়, কখনো শুভাকাক্সক্ষীদের সাথে নম্র আলাপচারিতায়। কখনো কথায় বা আচরণে ভুল করে ফেললে মিষ্টি করে হেসে সেই ভুল স্বীকার করতো। সদা হাস্যোজ্জ্বল ও শান্ত হওয়ায় কর্মীরাও ভিড় করতো তার চারপাশে। নিজের টেবিলের সাথে লাগানো সামনে দেয়ালে ক্যালেন্ডারের একটি পাতা নিয়ে উল্টোপিঠে বড়ো বড়ো করে লিখে রাখলোÑ ১. সবসময় চেষ্টা করবো, যেন প্রতিটি সাংগঠনিক বৈঠকে ঠিক সময়ে যোগদান করতে পারি এবং অসুখ-বিসুখ বা শরয়ি ওজর ব্যতীত কোনো বৈঠকে অনুপস্থিত না থাকি; ২. বিশেষ কারণে বৈঠকে উপস্থিত থাকতে না পারলে আগেই অনুমতি নেবো; ৩. সবসময় দাওয়াতি বই সঙ্গে রাখবো এবং প্রতি সপ্তাহে কমপক্ষে দু’টি বই বিতরণ করবো; ৪. কমপক্ষে দু’জন লোককে কর্মী বানানোর চেষ্টা করবো এবং তাদের সাথে নিয়মিত যোগাযোগ রাখবো; ৫. প্রতিদিন দাওয়াতি কাজ ও সাংগঠনিক কাজের জন্য সুনির্দিষ্ট কিছু সময় দেবো এবং সপ্তাহে কমপক্ষে একদিন দাওয়াত সম্প্রসারণ ও কর্মীগঠনের কাজ করবো; ৬. আমার পরিচিত মহল থেকে মাসিক বা এককালীন সাহায্য আদায় করার চেষ্টা করবো। এবং প্রতি মাসে কমপক্ষে দু’জন শুভাকাক্সক্ষী বৃদ্ধি করবো।